CELEX: 62004TA0018
Language: sk
Date: 2008-06-10 00:00:00
Title: Vec T-18/04: Rozsudok Súdu prvého stupňa z  10. júna 2008 – Marcuccio/Komisia ( Sociálne zabezpečenie — Žiadosť o úhradu liečebných nákladov — Implicitné zamietnutie žiadosti )

19.7.2008   
            
            
               SK
            
            
               Úradný vestník Európskej únie
            
            
               C 183/18
            
         Rozsudok Súdu prvého stupňa z 10. júna 2008 – Marcuccio/Komisia
   (Vec T-18/04) (1)
   
   („Sociálne zabezpečenie - Žiadosť o úhradu liečebných nákladov - Implicitné zamietnutie žiadosti“)
   (2008/C 183/37)
   Jazyk konania: taliančina
   Účastníci konania
   
      Žalobca: Luigi Marcuccio (Tricase, Taliansko) (v zastúpení: pôvodne A. Distante, neskôr G. Cipressa, advokáti)
   
      Žalovaná: Komisia Európskych spoločenstiev (v zastúpení: C. Berardis-Kayser a J. Curral, splnomocnení zástupcovia, za právnej pomoci A. Dal Ferro, advokát)
   Predmet veci
   V prvom rade návrh na zrušenie implicitného rozhodnutia menovacieho orgánu zamietajúceho žiadosť žalobcu z 25. novembra 2002 podanú s cieľom získať náhradu do výšky 100 % liečebných nákladov podľa článku 72 Služobného poriadku úradníkov Európskych spoločenstiev; v druhom rade návrh na zrušenie implicitného rozhodnutia o zamietnutí sťažnosti žalobcu proti zamietnutiu žiadosti z 25. novembra 2002; v treťom rade návrh smerujúci k určeniu práva žalobcu v zmysle článku 72 služobného poriadku úradníkov na náhradu 100 % liečebných nákladov vynaložených na starostlivosť týkajúcu sa patológií, ktorými je postihnutý; a v štvrtom rade návrh smerujúci k určeniu povinnosti Komisie zaplatiť 100 % z týchto liečebných nákladov
   Výrok rozsudku
   
               1)
            
            
               Implicitné rozhodnutie o zamietnutí žiadosti z 25. novembra 2002 sa zrušuje.
            
         
               2)
            
            
               V zostávajúcej časti sa žaloba zamieta.
            
         
               3)
            
            
               Komisia je povinná nahradiť trovy konania.
            
         
      (1)  Ú. v. EÚ C 71, 20.3.2004.